3. การประกอบธุรกิจของแต่ละสายการผลิต

3.1 ลักษณะการประกอบธุรกิจ

เอไอทีผู้นำด้านการให้บริการแบบครบวงจรด้าน ICT
เราดำเนินธุรกิจตามแบบแผนและโครงสร้างดังนี้

1.  การขายสินค้าและการบริการ

งานโครงการเป็นองค์ประกอบหลักของการทำธุรกิจ แบ่งออกเป็น 2 ส่วนหลักคือ
โครงการที่มาจากการประมูลและโครงการที่มาจากการขายตรง
เราเอาใจใส่เป็นอย่างยิ่งกับความต้องการของลูกค้า
และทำข้อเสนอทางด้านเทคโนโลยีที่ลูกค้าจะมั่นใจได้ว่าเป็นเทคโนโลยีที่ทันสมัยที่สุด
ความเข้าใจในธุรกิจลูกค้าและโครงการในรายละเอียดเป็นกุญแจสำคัญที่ทำให้เราประสบความสำเร็จในการส่งมอบงานและทำให้ลูกค้าพึงพอใจ
เรามีทีมงานขายและทีมงานก่อนการขาย (Pre-sales)
ที่มีความชำนาญสูงเพื่อให้มั่นใจได้ว่าข้อเสนอของโครงการเป็นข้อเสนอที่เป็นที่เข้าใจถูกต้อง ชัดเจน
ตรงกันทั้งเอไอทีและลูกค้า เมื่อเริ่มรับงาน
ฝ่ายจัดการโครงการจะเข้ามารับผิดชอบเพื่อให้สามารถดำเนินโครงการได้อย่างเหมาะสมและเสร็จสมบูรณ์
ผู้จัดการโครงการจะเข้ามาจัดทีมงานผู้ชำนาญการและทีมวิศวกรที่ผ่านการฝึกอบรมเข้าดำเนินการ
ทีมงานทั้งหมดจะเข้าดำเนินโครงการตามแผนงานและกระบวนวิธีที่ได้รับการฝีกอบรมมาเป็นอย่างดี
สิ่งเหล่านี้เป็นพื้นฐานสำคัญอีกประการหนึ่งที่ทำให้เอไอทีประสบความสำเร็จมาจนทุกวันนี้

โครงการที่เราดำเนินการมีทั้งขนาดย่อมมูลค่าเป็นหลักแสนบาทไปจนกระทั่งโครงการมูลค่าเป็นหลักพันล้านบาท
ขึ้นอยู่กับลูกค้า ซึ่งปัจจุบันฐานลูกค้าของเรามีตั้งแต่กิจการเล็กๆจนถึงบริษัทในระดับที่อยู่ในรายชื่อ
500 บริษัทใหญ่ที่จัดโดยนิตยสาร Fortune และหน่วยงานราชการ หลังจากส่งมอบ ดำเนินการ
และทดสอบระบบอย่างสมบูรณ์แล้ว เราจะเริ่มการบริการหลังการขาย
และทำการซ่อมบำรุงระบบให้กับลูกค้า

2.  การให้บริการดูแลบำรุงรักษา

เอไอที Care4 คือโปรแกรมการบำรุงรักษาที่ยืดหยุ่น และหลากหลาย
ซึ่งออกแบบให้เหมาะกับความต้องการของลูกค้า ด้วยประสบการที่มีมาเกือบ 20 ปี ในด้านต่างๆเช่น
การออกแบบ ดำเนินโครงการ บำรุงรักษาเครือข่าย เซิร์ฟเวอร์ และซอฟต์แวร์
เอไอทีคือผู้ให้บริการที่ลูกค้าต้องการโปรแกรม CARE4ประกอบด้วย

-   ป้องกันการสะดุดของระบบ (Downtime)

-   พร้อมให้บริการตลอดเวลา

-   สามารถเข้าถึงวิศวกรที่รู้จักระบบงานเป็นอย่างดีได้โดยตรง

-   การรับมือกับปัญหาอย่างโปร่งใส

-   ศูนย์บริการครอบคลุมทั่วประเทศ

-   ประมาณการต้นทุน

โปรแกรม CARE4 มีขบวนการของการบริหารจัดการด้านการให้บริการโดยใช้ระบบ Information
Technology Infrastructure Library (ITIL)
เพื่อให้มั่นใจได้ว่าเราให้บริการที่เสมอต้นเสมอปลาย:-

-   Call Center

-   Incident Management

-   Change Management

-   Install Base Management

-   Spare Part Logistics

-   Resource Allocation

-   Remote and Online Monitoring

-   Assessments and Health Checks และ

-   License Management

3.  Managed Services

ภายใต้การดูแล Managed Serviced ของเอไอที
ลูกค้าสามารถปลดภาระความรับผิดชอบรายวันด้าน IT ให้เป็นการดูแลของเรา
ซึ่งจะทำให้มั่นใจได้ว่ากิจกรรมต่างๆจะได้รับการปรับปรุงเพิ่มประสิทธิภาพ บริการ Managed
Serviced ของเรานำเสนอการดูแลทั้งระบบโครงสร้างพื้นฐานหรือเป็นบางส่วนได้

-   Managed IT Infrastructure

-   Managed Network Infrastructure

-   Managed Security และ

-   Managed Communication (VoIP)

ปัจจุบันความต้องการของลูกค้าเกี่ยวกับ Managed Service
ได้เพิ่มมากขึ้นจากเดิมที่เป็นลักษณะของการบังคับซื้อ และไม่ได้เพิ่มมูลค่าของธุรกิจ
แต่เอไอทีเราทำงานในลักษณะที่แตกต่างโดยการทำความเข้าใจให้ลูกค้ารับทราบถึงประโยชน์จากการมีเครือข่ายที่เหมาะสม
ตามความจำเป็น จะหลีกเลี่ยงการสะดุดของเครือข่าย (Downtime)
ซึ่งก็จะกระทบผลประกอบการของธุรกิจ

การบำรุงรักษาโครงสร้างพื้นฐานไอทีกลายเป็นเรื่องซับซ้อน ยุ่งยาก
และความต้องการของพนักงานก็เพิ่มมากขึ้น
การจัดการผลิตภัณฑ์ที่หลากหลายเป็นเรื่องที่เสียเวลาและลำบาก
เอไอทีสามารถเข้าไปจัดการปัญหาความยุ่งยากดังกล่าวเพื่อให้ลูกค้าได้จัดการโครงสร้างพื้นฐานไอทีอย่างเหมาะสมตลอดเวลา

4.  Training Services

ปัจจุบัน เทคโนโลยีเปลี่ยนแปลงไปตามลักษณะการทำงานประจำวัน
เทคโนโลยีได้ก้าวข้ามเขตแบ่งแดนระหว่างประเทศไปแล้ว
ธุรกิจจำเป็นต้องหาบุคลากรที่มีทักษะรู้จักที่จะขับเคลื่อนธุรกิจเพื่อรองรับเศรษฐกิจแบบเครือข่ายระดับนานาชาติ

เทคโนโลยีอยู่รอบตัวเรา จากหน่วยงานราชการ ถึงสถาบันการศึกษา จากโรงงานถึงโรงพยาบาล
โดยพื้นฐานธุรกิจทั้งหลายกำลังเก็บเกี่ยวพลังจากการเป็นเครือข่าย
บุคลากรที่ได้รับการฝึกฝนเป็นอย่างดีกำลังเป็นที่ต้องการอย่างมาก
เพราะไม่เพียงแต่การส่งมอบโซลูชั่น แต่จำเป็นต้องมีการบำรุงรักษาโครงสร้างพื้นฐานเหล่านั้นด้วย
ลูกค้าของเราที่ออกแบบระบบ
และดำเนินการบนโครงสร้างเครือข่ายพื้นฐานของซิสโก้สามารถส่งทีมงานเข้ารับการฝีกอบรมในศูนย์ฝึกอบรมซิสโก้ของเอไอที
AIT Cisco Training Center (ACCTC) เพื่อให้พร้อมรับความต้องการที่จะเกิดขึ้นในอนาคตได้

2.  การตลาดและภาวะการแข่งขัน

การตลาดและกลยุทธ์

เอไอทียังคงร่วมในการประมูลงานโครงการทั้งในภาคราชการและภาคเอกชน
โดยเกณฑ์ต่างๆที่ใช้ในการประมูลงานมีดังนี้

-   ระดับความเข้าใจของในความต้องการของโครงการ

-   คุณภาพด้านเทคนิคของข้อเสนอโครงการ

-   ความพร้อมด้านบุคลากรของเราและผลงานอ้างอิง

-   มูลค่าโครงการและฐานะการเงินของบริษัท

บริษัทได้กำหนดกลยุทธ์การแข่งขันไว้ดังนี้

-   รักษาระดับคุณภาพสูงสุดของสินค้าและบริการ

-   เข้าถึงลูกค้าตั้งแต่เริ่มต้น
    เพื่อจะสามารถให้คำแนะนำในเรื่องการออกแบบระบบและการวางแผน

-   ทำความเข้าใจอย่างชัดเจนเกี่ยวกับตัวโครงการและคัดสรรสินค้าและเทคโนโลยีที่เหมาะสมและสร้างความพอใจให้ลูกค้ามากที่สุด

-   ให้บริการหลังขายที่ดีที่สุด จากศูนย์บริการ 7 แห่งที่สามารถครอบคลุมได้ทั่วประเทศ

-   รักษาความสัมพันธ์ที่ดีกับลูกค้า

-   ยังคงพัฒนาบุคลากรต่อไปไม่หยุดยั้ง

-   เพิ่มความยืดหยุ่นและความรวดเร็วในการแก้ปัญหา

  รักษาความสัมพันธ์และความซื่อสัตย์ต่อคู่ค้าของเรา

ช่องทางการจัดจำหน่าย

บริษัทมีการรับงานโดยผ่านการติดต่อและเจรจากับลูกค้าโดยตรงเป็นส่วนใหญ่
ซึ่งเป็นกลุ่มลูกค้าที่เป็นบริษัทขนาดใหญ่ของภาครัฐ โดยในปี 2554 มีสัดส่วนประมาณร้อยละ 60
ของยอดขายรวม ซึ่งผลจากกลยุทธ์ในการสร้างความสัมพันธ์ที่ดีกับลูกค้า
และความหลากหลายในด้านของผลิตภัณฑ์และการบริการที่นำเสนอ
รวมถึงคุณภาพของการให้บริการที่ดี
จึงทำให้รายได้ของบริษัทส่วนใหญ่ยังคงมาจากฐานลูกค้าเดิมอันเนื่องมาจากความไว้วางใจและยอมรับในผลงานเป็นอย่างดีจากลูกค้า
โดยบริษัทได้มีการจัดตั้งและแบ่งทีมงานขายออกเป็น 4 กลุ่ม ตามลักษณะของกลุ่มลูกค้าเป้าหมาย คือ
กลุ่มธุรกิจด้านการสื่อสารเคลื่อนที่และสื่อสารไร้สาย
กลุ่มธุรกิจด้านโทรศัพท์พื้นฐานและเครือข่ายแบบมีสาย กลุ่มเอกชน และกลุ่มหน่วยงานราชการ
โดยทำหน้าที่ดูแลและนำเสนอบริการต่างๆ ให้แก่ลูกค้า รวมทั้งเพิ่มขีดความสามารถในการให้บริการ
เพื่อตอบสนองความต้องการลูกค้า

สภาวะการแข่งขัน

จากผลของการให้ความสำคัญด้านการพัฒนาเทคโนโลยีสารสนเทศและการสื่อสารของทั้งภาครัฐบาลและภาคเอกชนให้ได้มาตรฐานและทัดเทียมระดับนานาชาติ
ทำให้ตัวเลขของงบประมาณการลงทุนเพื่อพัฒนาระบบมีมูลค่าสูงและในอัตราเพิ่มขึ้นอย่างต่อเนื่องตลอดระยะเวลาที่ผ่านมา
เหตุดังกล่าวทำให้ผู้ประกอบการหลายรายให้ความสนใจในธุรกิจนี้
จึงทำให้มีการแข่งขันค่อนข้างสูงแต่ส่วนใหญ่ก็ยังเป็นกลุ่มที่ทำธุรกิจในด้านนี้อยู่แล้ว
ซึ่งสามารถแบ่งออกเป็น 4 กลุ่ มโดยจำแนกตามประเภทระบบ ดังนี้

  กลุ่มระบบคอมพิวเตอร์

-   บริษัท เอ็ม เอฟ อี ซี จำกัด (มหาชน)

-   บริษัท พีซีซี จำกัด

-   บริษัท เอสวีโอเอ จำกัด (มหาชน)

-   กลุ่มบริษัทซีดีจี

-   ยิบอินซอย

-   ซีเมนส์

-   บริษัท ฟอร์ท คอร์ปอเรชั่น จำกัด (มหาชน)

-   บริษัท ล็อกซเล่ย์ จำกัด (มหาชน)

  กลุ่มระบบโครงข่ายสารสนเทศ

-   บริษัท ดาต้าคราฟท์ จำกัด

-   บริษัท ไอบีเอ็ม จำกัด

-   บริษัท เน็ทวัน เน็ทเวิร์ค โซลูชั่น จำกัด

-   บริษัท เอ็ม เอฟ อี ซี จำกัด (มหาชน)

-   บริษัท เดอะ คอมมูนิเคชั่น โซลูชั่น จำกัด

-   บริษัท ไอบีเอ็ม (ประเทศไทย) จำกัด

-   บริษัท เอ็นซีอาร์ ประเทศไทย จำกัด

-   บริษัท ฟอร์ท คอร์ปอเรชั่น จำกัด (มหาชน)

-   บริษัท ซีเมนส์ (ประเทศไทย) จำกัด

-   บริษัท ล็อกซบิท จำกัด (มหาชน)

-   บริษัท ดาต้าโปร คอมพิวเตอร์ ซิสเต็มส์ จำกัด

  กลุ่มระบบโครงข่ายสื่อสาร

-   บริษัท ยูไนเต็ดคอมมูนิเคชั่น อินดัสตรี จำกัด (มหาชน)

-   บริษัท จัสมิน อินเตอร์เนชั่นแนล จำกัด (มหาชน)

-   บริษัท สามารถคอร์ปอเรชั่น จำกัด (มหาชน)

  กลุ่มระบบ Software Application

-   บริษัท เอ็ม เอฟ อี ซี จำกัด (มหาชน)

-   บริษัท อินเตอร์เนชั่นแนล รีเสิรช คอร์ปอเรชั่น จำกัด (มหาชน)

สำหรับการดำเนินธุรกิจของบริษัทฯนั้น จัดอยู่ในทั้ง 4 กลุ่ม แต่บริษัทฯถือเป็นหนึ่งในผู้นำใน 2
กลุ่มหลักๆ ด้วยกันคือ (1) กลุ่มระบบโครงข่ายสารสนเทศ และ (2) กลุ่มระบบโครงข่ายสื่อสาร
ทั้งนี้เพราะรายได้ส่วนใหญ่ของบริษัทฯได้มาจากการขายผลิตภัณฑ์ที่เกี่ยวข้องกับระบบโครงข่ายสารสนเทศ
และระบบโครงข่ายสื่อสารโทรคมนาคม ประกอบกับบริษัทฯเป็นบริษัทคู่ค้าสำคัญในระดับ Gold
Partner กับบริษัท Cisco Inc.
ซึ่งบริษัทดังกล่าวเป็นผู้ผลิตผลิตภัณฑ์ระบบโครงข่ายสารสนเทศอันดับหนึ่งของโลก

แนวโน้มของอุตสาหกรรม

อุตสาหกรรมเทคโนโลยีสารสนเทศและการสื่อสารในปี 2555 และแนวโน้มข้างหน้าปี 2556

ในช่วงต้นปี 2555 ที่ผ่านมา หลายองค์กรได้นำแนวคิดในการจัดการทรัพยากรแบบเสมือนจริงมาใช้
ด้วยการโยกย้ายซอฟต์แวร์โปรแกรมประยุกต์ต่างๆจากเครื่องแม่ข่ายเดิมไปไว้ในระบบคลาวด์มากขึ้น
เพื่อลดการพึ่งพาโปรแกรมเมอร์
ในขณะเดียวกันก็วางแผนจัดเตรียมศูนย์สำรองข้อมูลไปพร้อมกันเพื่อป้องกันภัยพิบัติที่ไม่คาดคิดอย่างวิกฤตน้ำในปี
2554 ที่ผ่านมา ในขณะที่ผู้ให้บริการ Service Providers
หลายรายไม่ว่าจะเป็นกระทรวงไอซีทีบริษัท กสท โทรคมนาคม (CAT) หรือบริษัท ทีโอที
คอร์ปอเรชั่น จำกัด (TOT) ก็เริ่มจัดทำศูนย์ข้อมูลแบบเสมือนจริง (Virtualized Data
Center) ที่สามารถให้บริการศูนย์สำรองแบบจ่ายตามการใช้งาน (Pay-as-you-go)
เพื่อให้องค์กรต่างๆสามารถเลือกใช้บริการได้สะดวกและง่ายต่อการบริหารจัดการ ทางบริษัทฯ
ได้จัดเตรียมทีมงานและผู้เชี่ยวชาญเพื่อให้คำแนะนำในการออกแบบและการบริหารจัดการภายใต้
Cloud Computing Reference Architecture ของบริษัทซิสโก้ (Cisco)
จะช่วยผู้ให้บริการมั่นใจทั้งในประสิทธิภาพและการบริหารจัดการที่เหมาะสมตั้งแต่การทำ Cloud
Provisioning ตาม Package ที่ให้บริการ และการบริหารจัดการ (Cloud Management)
ที่สามารถจัดการทรัพยากรได้แบบเบ็ดเสร็จ (Orchestra)

ในช่วงปี 2554 ที่ผ่านมา บริษัทส่วนใหญ่ที่ดำเนินธุรกิจในประเทศไทย
จะใช้คอมพิวเตอร์ตั้งโต๊ะหรือคอมพิวเตอร์โน๊ตบุ๊กในการปฏิบัติงาน หรือดำเนินธุรกิจ (Workforce
Computing) ทั้งสิ้น เมื่อเกิดวิกฤตการณ์น้ำในช่วงปลายปี 2554 อุปกรณ์กลุ่มTablets และ
Smart Mobiles ได้ถูกนำมาใช้งานทดแทนอย่างกว้างขวาง
เพื่อขจัดอุปสรรคด้านการเดินทางและการพกพา เมื่ออุปกรณ์กลุ่มTablets และ Smart Mobiles
เหล่านี้มีขีดความสามารถสูงขึ้น ผนวกกับความคุ้นเคยการใช้งานที่ผ่านมา
ผู้ใช้ส่วนใหญ่จึงนำอุปกรณ์ดังกล่าวไปประยุกต์ใช้กับการทำงานได้มากขึ้น
ทำให้เกิดความสำเร็จของงาน (Productivity) ได้ตลอดเวลา
อาจกล่าวได้ว่ายิ่งมีการเชื่อมต่อมากขึ้นจำนวนความสำเร็จของงาน (Productivity)
จะยิ่งเพิ่มขึ้น

เมื่อการเชื่อมต่อเป็นปัจจัยหลักที่ก่อให้เกิดความสำเร็จของงาน (Productivity)
จึงเกิดแนวคิดใหม่ที่จะรวมเอาการเชื่อมต่อและการสื่อสารเข้าด้วยกันให้เป็นแบบรวมศูนย์
โดยไม่มีข้อจำกัดในเรื่องระบบปฏิบัติการ ไม่ว่าจะเป็น RIM Windows Android หรือ IOS
และเพื่อเอื้ออำนวยความสะดวกให้กับทีมงานยุคใหม่ที่สามารถทำงานร่วมกัน
และติดต่อสื่อสารกันได้ตลอดเวลาในทุกรูปแบบตั้งแต่การสนทนาด้วยข้อความ (IM) เสียง (Voice)
ภาพเคลื่อนไหว (Video) การส่งข้อมูลเสียง การแลกเปลี่ยนข้อมูล รวมถึงการประชุม อย่างเช่น
Cisco Jabber เป็นต้น

ในปี 2555 อุปกรณ์Tablets และ Smart Mobiles ที่อยู่ในกลุ่มWorkforce Computing
ได้ถูกนำมาใช้งานภายในองค์กรอย่างแพร่หลาย หรือที่เรียกว่ากันว่า Bring Your Own Device
(BYOD) ซึ่งก่อให้เกิดกิจกรรมและความสำเร็จของงาน (Productivity) มากมาย
เมื่อมีการใช้งานแพร่หลายก็มักจะภัยที่แฝงมากับอุปกรณ์ดังกล่าวด้วย จึงจำเป็นต้องมีการป้องกัน
และการบริหารจัดการอุปกรณ์ดังกล่าวภายใต้ระบบบริหารจัดการเชื่อถือได้
ด้วยการกำหนดนโยบายในการเข้าใช้เครือข่ายอย่างเช่น Cisco Identify Service Engine
(Cisco ISE) ก็จะสามารถป้องกันความสูญเสียที่อาจจะเกิดขึ้นกับข้อมูลทางธุรกิจได้

ในปี 2556 ต่อจากนี้ เมื่อระบบเครือข่าย 3G 4G หรือ
บรอดแบรนด์ที่ถูกกระจายไปยังพื้นที่ต่างๆได้ครอบคลุมมากขึ้น เพื่อตอบสนองงานบริการด้านดิจิตอล
ที่ต้องการปริมาณความกว้างของช่องทางในการรับ-ส่งข้อมูล (Bandwidth)
ดังนั้นเมื่ออุปกรณ์กลุ่มWorkforce Computing อย่าง Ultra Books Tablets และ Smart
Mobile ถูกนำมาใช้ในการติดต่อสื่อสารกันมากขึ้น ตั้งแต่ธุรกิจการค้า หรือกลุ่มสมาชิก อย่าง
Facebook หรือการใช้บริการทางอินเทอร์เน็ตเพื่อสืบค้นข้อมูล หรือการดาวโหลดข้อมูล ดูหนัง
ฟังเพลง แม้กระทั่งการแบ่งปันรูปภาพ การบริการด้านดิจิตอลทั้งหลายในปัจจุบัน อย่างเช่น IPTV
หรือ Media Streaming ที่เกิดขึ้น จะเปิดบริการผ่านทางเครือข่ายที่เป็นไอพี (IP Network)
เป็นหลัก เพื่อให้ผู้ใช้บริการสามารถเข้าถึงได้สะดวกและรวดเร็ว ไม่ว่าจะอยู่บนเครือข่ายใดก็ตาม
ดังนั้นการเชื่อมต่อระหว่างเครือข่ายทั้ง ระบบเครือข่าย 3G 4G หรือ บรอดแบนด์
จะต้องใช้ระบบเครือข่ายหลัก (Core Network) ที่มีความกว้างของช่องทางในการรับ-ส่งข้อมูล
(Bandwidth) สูงมาก เพื่อให้การสื่อสารผ่านระหว่างระบบเครือข่ายเป็นไปอย่างราบรื่น

ปี 2555 ประเทศไทยมีการขยายตัวของอุตสาหกรรมยานยนต์เพิ่มมากกว่า 2 ล้านคัน
และจะมีการขยายเส้นทางรถไฟฟ้าอีกหลายสายในปี 2556
แสดงให้เห็นถึงปัญหาการจราจรที่จะตามมา
ดังนั้นความพยายามที่จะให้พนักงานสามารถทำงานภายนอกบริษัท (Mobile Worker)
จึงมีมากขึ้นและพยายามที่จะพัฒนาโครงสร้างพื้นฐานเพื่อรองรับการทำงานแบบ Mobile
Workforce ด้วยการรวมศูนย์ข้อมูลแล้ว สิ่งหนึ่งที่สำคัญไม่ยิ่งหย่อนไปกว่ากันคือ
การแบ่งปันทรัพยากรที่มีอยู่ระหว่าง Mobile Worker ดังนั้นเมื่อบริการด้านเครือข่าย 3G หรือ 4G
เกิดขึ้นก็จะเป็นแรงสนับสนุนการทำงานแบบ Mobile Workforce
เนื่องจากวิศวกรผู้เชี่ยวชาญที่อยู่ภายนอกบริษัทฯก็จะสามารถติดต่อสื่อสารกัน
และแชร์ทรัพยากรร่วมกับ Mobile Worker อื่นๆได้

ในปี 2556 จะเป็นปีแห่งการขยายช่องสัญญาณ (Bandwidth) แบบก้าวกระโดด
เพื่อรองรับการเชื่อมต่อไปยังเครือข่ายทั่วประเทศ (Carrier Routing System)
สำหรับผู้ให้บริการ ISP ผู้ให้บริการด้านสื่อดิจิตอล ผู้ให้บริการด้านธุรกรรมอิเล็คทรอนิกส์
และผู้ปฏิบัติการ Mobile Worker โดยมีความเร็วในการเชื่อมต่อสูงถึง 100 GB
ระหว่างเครือข่ายหลักทั่วประเทศ เพื่อรองรับข้อมูลที่คับคั่ง (Traffic Strom)
จากผู้ใช้บริการในประเทศและกลุ่ม AEC ในอนาคต

เมื่อประชาคมเศรษฐกิจอาเซียน AEC (Asian Economic Community) เกิดขึ้นในปี 2558
บริษัทต่างประเทศในกลุ่ม AEC บางส่วนก็จำเป็นต้องเข้ามาเปิดสาขาในประเทศ
การเชื่อมต่อสาขาในประเทศไทยไปยังบริษัทแม่ต้องการช่องสัญญาณแบนด์วิธขนาดใหญ่
และมีความปลอดภัยสูง การให้บริการนี้เรียกว่า “ Carrier Ethernet Exchange ” เพื่อให้
Network Service Provider (NSP)
ระหว่างประเทศสามารถเชื่อมต่อกันได้เสมือนการเชื่อมต่อสาย Leased Line ข้ามประเทศที่มี
Service Level Agreement (SLA) ที่ดี ซึ่งเป็นการยกระดับธุรกิจไปสู่ประเทศเพื่อนบ้านด้วย
และเมื่อกลุ่ม AEC ขยายตัวมาที่ประเทศไทย การเชื่อมต่อบริการด้านอินเทอร์เน็ต (ISP)
ก็จะมีมากขึ้น การขยายช่องสัญญาณ International Internet Gateway
เพื่อเชื่อมต่อไปยังในภูมิภาคย่านอาเซียน ส่งผลให้จำนวนบริษัทที่เปิดให้บริการด้าน ISP
และจำนวนบรอดแบนด์จะถูกกระจายไปยังพื้นที่ต่างๆที่เครือข่าย 3G และ 4G ไปไม่ถึง
มีจำนวนมากขึ้น เพื่อให้สามารถครอบคลุมทุกพื้นที่

ภายใต้วิธีคิดทางยุทธศาสตร์ของบริษัทฯที่เน้นการบริหารจัดการที่รวดเร็ว
และการยึดมั่นในการพัฒนาบุคคลกรให้มีความเชี่ยวชาญอย่างสม่ำเสมอ ทำให้เอไอที
มีอาวุธสำคัญในการรุกเข้าสู่กลุ่มธุรกิจสื่อสารในอาเซียนต่อไป

2.  การจัดหาผลิตภัณฑ์หรือบริการ

  3.3.1 ข้อมูลเกี่ยวกับผลิตภัณฑ์

  ผลิตภัณฑ์ที่ใช้ในการวางระบบสารสนเทศและการสื่อสาร ประกอบด้วย

1.  อุปกรณ์คอมพิวเตอร์ เช่น จอแสดงภาพ (Monitor) คอมพิวเตอร์ (PC/Laptop),
    เครื่องพิมพ์ (Printer) และอุปกรณ์ต่อพ่วง (Server/Storage)

2.  อุปกรณ์สำหรับระบบโครงข่าย เช่น High Speed, Internet Switch, Router

  และ Network Controller

3.  โปรแกรมระบบงานสำเร็จรูป (Application Software) เช่น โปรแกรมสำรวจพื้นที่
    (Mapping) โปรแกรมใบแจ้งหนี้ (Billing)

  ปัจจุบัน บริษัทฯได้เป็นตัวแทนจำหน่ายสินค้าให้กับ บริษัท ซิสโก้ ซีสเต็มส์ จำกัด (Cisco
  Systems), บริษัท ฮิวเลตต์ - แพคการ์ด จำกัด (Hewlett Packard), บริษัท ไอบีเอ็ม
  จำกัด (IBM), บริษัท ออราเคิล คอร์ปอเรชั่น จำกัด (Oracle), บริษัท ไมโครซอฟท์ จำกัด
  (Microsoft), บริษัท เอสเอพี (ประเทศไทย) จำกัด (SAP)
  ซึ่งทำให้บริษัทฯได้รับส่วนลดทางการค้าจากการซื้อสินค้า
  และเพื่อความคล่องตัวในการดำเนินงานและโครงการ
  บริษัทฯจะทำข้อตกลงในการซื้อสินค้ากับพันธมิตรทางธุรกิจ (Strategic Partner) เท่านั้น
  เช่น Cisco Systems
  ซึ่งเป็นลักษณะโดยปกติของธุรกิจออกแบบและวางระบบเทคโนโลยีสารสนเทศและการสื่อสาร

2.  การจัดหาผลิตภัณฑ์และบริการ

  เนื่องจากกว่าร้อยละ 80 ของต้นทุนการขายและบริการเป็นค่าสินค้า
  ดังนั้นการบริหารต้นทุนสินค้าที่เหมาะสมจะทำให้บริษัทฯมีความได้เปรียบในการเสนอราคาประมูลโครงการ
  ปัจจุบัน บริษัทฯมีลักษณะการจัดซื้อสินค้าโดยวิธี

1.  ติดต่อโดยตรงกับบริษัทผู้ผลิต
    ซึ่งส่วนใหญ่จะเป็นบริษัทพันธมิตรทางธุรกิจและมีการทำสัญญาทางการค้า
    โดยปกติอายุสัญญาประมาณ 1 ปี ได้แก่ Cisco Systems, Oracle เป็นต้น
    โดยทางบริษัทฯต้องทำการต่อสัญญากับทางบริษัทผู้ผลิตรายใหญ่ทุก 1 ปี
    เนื่องจากเป็นนโยบายของทางผู้ผลิต แต่โอกาสที่อาจไม่ได้ต่อสัญญานั้นมีน้อยมาก
    เนื่องจากทางบริษัทผู้ผลิตจะไม่ทำการต่อสัญญากับบริษัทที่ไม่ทำตามข้อตกลงระหว่างกันเท่านั้น
    ซึ่งทางบริษัทฯได้ปฏิบัติตามข้อตกลงต่างๆ อย่างเคร่งครัด
    อีกทั้งความสัมพันธ์ทางการค้าของทั้งสองบริษัทก็มีความสัมพันธ์ที่ดี โดยทาง บริษัทฯ
    ได้มีสัมพันธ์ทางการค้ามามากกว่า 15 ปี
    และถือเป็นบริษัทคู่ค้าและพันธมิตรทางธุรกิจที่ดีเสมอมา

2.  ติดต่อบริษัทผู้ผลิตโดยผ่านตัวแทนจำหน่ายในประเทศไทยโดยตรง
    หรือสั่งซื้อสินค้าจากตัวแทนจำหน่ายทั่วไป (โดยบริษัทฯไม่ได้ติดต่อบริษัทผู้ผลิตโดยตรง)
    เนื่องจากบริษัทฯมีจำนวนและมูลค่าโครงการเพิ่มสูงขึ้น
    และบางโครงการที่มีขนาดใหญ่และมีมูลค่าสูง
    บริษัทฯมีความจำเป็นในการว่าจ้างผู้ดำเนินงานรายย่อย (Sub-Contractor)
    มาร่วมดำเนินงาน

3.  บริษัทฯติดต่อสั่งซื้อสินค้าเพื่อการบริการ อันได้แก่ การสั่งซื้อเพื่อการติดตั้ง
    การสั่งซื้อเพื่อการฝึกอบรมและสัมมนา เป็นต้น

  บริษัทฯไม่มีนโยบายในการสั่งซื้อสินค้าล่วงหน้า เนื่องจากโครงการต่างๆ
  ที่บริษัทฯดำเนินการจะมีกำหนดลักษณะและคุณสมบัติของสินค้าแตกต่างกันไป
  ดังนั้นบริษัทฯจะสั่งซื้อสินค้าต่อเมื่อได้รับการว่าจ้างดำเนินโครงการแล้ว
  หากแบ่งตามการนำเข้าและการซื้อภายในประเทศ จะมีรายละเอียดดังนี้

1.  การนำเข้า

  บริษัทฯมีการสั่งซื้อสินค้าจากผู้ผลิตหรือผู้จัดจำหน่ายที่อยู่ต่างประเทศ ได้แก่ Cisco Systems
  และ Oracle ซึ่งมีโรงงานผลิตตั้งอยู่ในต่างประเทศ
  โดยการสั่งซื้อสินค้าจากผู้ผลิตหรือผู้จัดจำหน่ายจะกระทำต่อเมื่อได้รับเอกสารคำสั่งซื้อจากลูกค้า
  ซึ่งช่วยลดต้นทุนในการเก็บรักษาสินค้าคงคลัง และเนื่องจากบริษัท Cisco Systems และ
  Oracle
  เป็นบริษัทพันธมิตรทางการค้ากับทางบริษัทฯเป็นระยะเวลานานทำให้สะดวกในการติดต่อสื่อสารและการจัดส่ง
  ซึ่งช่วยลดระยะเวลาในการดำเนินงานของบริษัทฯลงได้ โดยมีระยะเวลาส่งของเฉลี่ยประมาณ
  30-45 วันนับจากวันที่ทำการเปิดใบสั่งซื้อ

2.  การซื้อภายในประเทศ

  บริษัทฯมีการสั่งซื้อสินค้าจากทั้งผู้ผลิตหรือผู้จัดจำหน่ายต่างประเทศที่นำสินค้าเข้ามาจำหน่ายในประเทศไทย
  และผู้นำเข้าสินค้าอิสระอื่นๆ
  ซึ่งบริษัทฯจะทำการสั่งซื้อสินค้าจากในประเทศในกรณีที่โครงการมีความเร่งด่วน
  อีกทั้งเพื่อเป็นการกระจายความเสี่ยงจากการพึ่งพาผู้จัดจำหน่ายหรือผู้ผลิตสินค้าน้อยราย

2.  ปัญหาเกี่ยวกับการดำเนินโครงการ

เนื่องจากในบางครั้งบริษัทฯประสบปัญหาเกี่ยวกับการไม่สามารถส่งมอบโครงการได้ตามระยะเวลาที่

กำหนด ทั้งนี้มีสาเหตุมาจาก

1.  การส่งสินค้าล่าช้า โดยมีสาเหตุมาจากโรงงานหยุดการผลิตในช่วงเทศกาล
    หรือเหตุจากภัยธรรมชาติ ซึ่งกระทบต่อแผนการติดตั้งระบบและการส่งมอบสินค้า อย่างไรก็ตาม
    บริษัทฯจะติดตามและประสานงานกับบริษัทผู้ผลิตเพื่อวางแผนการดำเนินงานล่วงหน้า
    ซึ่งจะช่วยลดความเสี่ยงจากการขนส่งสินค้าล่าช้า

2.  สินค้าที่ผลิตล้าสมัย เนื่องจากการเข้าร่วมประมูลแต่ละครั้ง
    บริษัทฯต้องนำเสนอรายละเอียดของสินค้าที่ใช้ในการดำเนินโครงการเพื่อพิจารณา
    หากการพิจารณาของลูกค้าล่าช้ามากหรือเลื่อนระยะเวลาการดำเนินโครงการออกไป
    บริษัทผู้ผลิตอาจยกเลิกหรือหยุดการผลิตสินค้าบางรายการ
    และทำให้บริษัทฯต้องเจรจากับลูกค้าเพื่อขอเปลี่ยนเป็นสินค้าอื่นที่มีคุณสมบัติเท่าเทียมกัน
    ซึ่งบางครั้งอาจกระทบต่อราคาต้นทุนการบริการ

3.  ผลกระทบต่อสิ่งแวดล้อม

- ไม่มี -

4.  งานที่ยังไม่ส่งมอบ

1.  บริษัทฯและบริษัทย่อยมีสัญญาขายสินค้าและบริการกับลูกค้าซึ่งยังไม่ได้ส่งมอบหรือให้บริการเป็นจำนวนเงินประมาณ
    3,018 ล้านบาท (2554: 2,764 ล้านบาท) (งบการเงินเฉพาะกิจการ: 3,018 ล้านบาท
    2554: 2,757 ล้านบาท)

2.  บริษัทฯ
    ได้ทำสัญญาหลายสัญญาเพื่อให้เช่าอุปกรณ์อิเลคโทรนิคกับบริษัทซึ่งมีรัฐบาลถือหุ้นใหญ่แห่งหนึ่ง
    หน่วยงานราชการและโรงเรียนหลายแห่งโดยมีมูลค่าที่ต้องให้บริการตามสัญญาในอนาคตรวมทั้งสิ้น
    257 ล้านบาท (2554: 331 ล้านบาท)
    โดยบริษัทฯผูกพันที่จะต้องดำเนินการติดตั้งอุปกรณ์ให้เช่าให้แล้วเสร็จตามสัญญาและให้บริการบำรุงรักษาตามเงื่อนไขที่ระบุในสัญญา